[----------]οιμιλλον[-----------------] [------------]εν[--] πρωτος [------------] [--------- τ]οις επαθλοις 0[-]0[---]0αμ [- των πολι]των ουδεν[ος] δευτερευουσαν την χορηγιαν εποησατο βουθυτ[ησα]ς τε εν τηι αναστασει της [ε]ικονος αθλα τε εθηκεν τοις εφηβοις και νεοις και τα λοιπα [εχορηγησ]εν το[ις] αρχουσιν και παιδευταις κ[αι] δημοσιοις εφροντισεν [δε και των] πρεσβυτερων δαπανην ου μικραν [α]ναδεξαμενος οπ[ως και επιμε]λ[ο]υς θεραπειας τυγχανοντες [κα]τα μηδεν εμποδ[ιζωνται τω]ν προς υγιειαν ανηκοντων προς οις ηγαγεν δε και [εις τον λουτ]ρωνα ληνους δημοσιας πλειονας ινα [ο τε] λουτρων την [π]ρε[π]ουσαν αξιαν εχη και το υδωρ ικανον χορηγη[ται] [εθη]κεν δε και εν τωι σφαιριστηριωι ομοιως λουτηρας δημοσιους δυο υπεριδων την πλεοναζουσαν εις τους σπογγους δαπανην περι τε της φυλακης [των ι]ματιων διαταξαμενος ουκ ανοικειως ομοσε τοις αλλοις ε[πι]νοημασιν ου τον τυχοντα επαινον εφειλκυσατο το τε οπλον εν αυτοις τοις ερμαιοις ανεθηκεν αξιον του καταστησαντος αυτον δημου δικαιως και ευσεβως τοις επιτηδειοις τους στεφανους αποδους δι ο συνεβη μη μονον ταινιωθηναι αυτον κατα τον επι παντων εθισμον αλλα και χρυσοις στεφανοις υπο τε των νεων και εφηβων και ξενων τιμηθηναι των τε εκκομι[δων] επιμελειαι και κακοπαθιαι διενεγκας υπεραγουσαν επιστροφην εποησατ[ο] καθολου μηδεποτε εφυστερησας αλλ ιδιαι διασημως αφηγουμενος των νεανισκων εξ ου συνεβαινεν και [τ]ους πανυ δημοτικους μηδεν ησσον των εν υπεροχηι οντων εν τωι μερει τουτωι τιμασθαι και επι των πομπων δε εθ[ε]το γινομενον το ενδοξον επισημως των τε θεων και ευεργετων υπο της των νεων πολυοχλιας και της εξ αυτων ευκοσμιας συναυξομενων [οις] αει καταξιως ομιλων τους μεν απειθουντας εις την καθηκουσαν επιτι[μια]ν ηγεν τοις δε προσεδρευουσιν επαινον και φιλανθρωπιαν εμεριζεν εν τε αλλαις των επισημων ημερων επιδοσεις ποησαμενος προς ευωχιαν και εν τοις καβειριοις μεγαλομερως τηι χορηγιαι χρησαμενος ο[υ]κ ολιγας ανεδεξατο δαπανας ενεκ[εν της] εις τους πολιτας φιλαγαθιας. οπως ουν και ο δημος φαινητα[ι τους καλους] καγαθους των ανδρων σημ[ει]ουμενος και ταις καταξια[ις αυτων χαρι]σιν αμειβομενος αγαθηι τυχηι δεδοχθαι τηι βουληι και τωι δ[ημωι] επαινεσαι τε μητροδωρον επι τοις προγεγραμμενοι[ς] και στε[φαν]ωσαι χρυσωι στεφανωι τωι εκ του νομου μεγιστωι και εικο[ν]ι χα[λ]κηι ην στησαι εν τηι παραδρομιδι του γυμνασιου και την α[ναγορευσιν] ποησασθαι τον αγωνοθετην εν τ[ηι] πρωτηι αχθησαμενηι πα[νηγυ]ρει υπαρχειν δε αυτωι και σιτησιν εμ πρυτανειωι και αλειτουργησιαν και ανεπ[ι]σταθμειαν. αναγραψαι δε και τα δεδογμενα τωι δημωι εις στη[λην] λιθου λευκου ην παραστησαι τηι εικον[ι]. επει τε και κατα πληθος οι νεο[ι συν]εληλυθασιν βουλομενοι τιμησαι αυτον χρυσωι στεφανωι και εικονι [χα]λκηι διαμαρτυρουντες περι του ισως και δικαιως εν τηι αρχηι ανεστρ[αφ]θαι και περι τουτου γενεσθαι την συγχωρησιν. γενομενης επιγραφη[ς ε]πι του βηματος ο δημος ετιμησ[ε] μητροδωρον ηρακλεωνος γυμ[να]σιαρχησαντα καλως και ενδοξως και επιμεληθεντα της τε των εφηβων και νεων παιδειας τε και κοσμι[ο]τητος και των κατα το γυμνασιον προσταντα αξιως του καταστησαντος δημου επι δε της υπο των νεων ανα[σ]ταθησομενης οι νεοι ετιμησαν μητροδωρον ηρακλεωνος δι αρετην και ισοτητα ην προσηνεγκατο αφηγησαμενος αυτων. αποδειξαι δε και ανδρας δυο των πολιτων τους εσομενους προς τηι επιμελειαι της τε κατασκευης και αναθεσεως των εψηφισμενων. οιδε κατεσταθησαν επιμεληται ευβιοτος ευβιοτου μηνοφιλος μητροδωρου.
Mys. — Pergamon — aft. 133 BC — IvP II 252+ — IGR 4.295 (part) — Müller, Dekrete (unpubl., 1997) [14]
 aft. 133 BC 